**vlada republike srbije**

**Projekat „Podrška unapređenju socijalnog uključivanja u Republici Srbiji“,**

**faza 3, 7F -03916.03**

**ZAHTEV ZA DOSTAVLJANJE IZJAVE O ZAINTERESOVANOSTI**

**za sprovođenje ankete o uticaju epidemije Korona virusa na položaj pripadnika/ca ranjivih grupa u Republici Srbiji i pripremu predloga mera za post-krizni period.**

Tim za socijalno uključivanje i smanjenje siromaštva Vlade Republike Srbije objavljuje konkurs za izbor pravnih lica (ponuđača sa svojstvom pravnog lica) za pripremu, organizovanje i sprovođenje ankete među pripadnicima/ama ranjivih grupa u najmanje jednom, a najviše 5 gradova i/ili najviše 3 jedinica lokalnih samouprava u Republici Srbiji o uticaju epidemije Korona virusa na njihov položaj u društvu.

Ovaj konkurs finansira se sredstvima donacije Švajcarske Konfederacije putem Švajcarske agencije za razvoj i saradnju (SDC) u okviru projekta „Podrška unapređenju socijalnog uključivanja u Republici Srbiji“, faza 3. SDC pruža podršku Vladi Republike Srbije da unapredi proces socijalnog uključivanja u Republici Srbiji. Aktivnosti u okviru Projekta sprovodi Tim za socijalno uključivanje i smanjenje siromaštva, koji je nadležan za jačanje kapaciteta Vlade da razvija i sprovodi politike socijalnog uključivanja zasnovane na primerima dobre prakse EU. Takođe, Tim pruža podršku Vladi da koordinira, prati i izveštava u vezi sa aktivnostima u oblasti socijalnog uključivanja.

**Ciljevi angažovanja**

Od angažovanog konsultanta (pravnog lica) se očekuje da osmisli i sprovede anketu među najmanje 100, a najviše 1500 pripadnicika/ca ranjivih grupa (siromašne višegeneracijske porodice, jednoroditeljske porodice, staračka domaćinstva, romska domaćinstva, osobe u situaciji beskućništva, osobe sa invaliditetom, žene koje su pretrpele partnersko nasilje, izbegla i interno-raseljena lica, migranti i dr) u najmanje jednom, a najviše 5 gradova i/ili najmanje jednoj, a najviše 3 jedinica lokalnih samouprava u Republici Srbiji o uticaju epidemije Korona virusa na njihov položaj u društvu. Glavni cilj je procena potreba, izazova i rizika izazvanih epidemijom Korona virusa, kao i uvid u subjektivan osećaj promene položaja pripadnika/ca ranjivih grupa zbog kriznog perioda. Fokus ankete bi trebalo da bude na promenama u uslovima stanovanja, zdravstvenom statusu, obrazovanju, prihodima i troškovima domaćinstva, pristupu uslugama i pravima u sistemu socijalne zaštite. Na osnovu rezultata ankete, bi trebalo formulisati preporuke za mere u post-kriznom periodu koje će doprineti smanjenju dodatne ranjivosti izazvane epidemijom Korona virusa.

### Kontekst zadataka

SDC od 2009. pruža podršku Vladi Republike Srbije da unapredi proces socijalnog uključivanja u Republici Srbiji. Faze 1 (2009–2013) i 2 (2013–2017) ovog Programa imale su ključnu ulogu u podizanju svesti Vlade Republike Srbije o siromaštvu i socijalnoj isključenosti i unapređenju njenih kapaciteta za preduzimanje mera na njihovom suzbijanju. **Tokom faza 1 i 2 ostvareni su sledeći ključni rezultati na nivou ishoda:** uspostavljanje Tima za socijalno uključivanje i smanjenje siromaštva 2009. godine; kvalitetniji nacionalni strateški okvir koji bolje odražava potrebe socijalno isključenog stanovništva; osnažena socijalna dimenzija procesa evropskih integracija; unapređeni nacionalni mehanizmi za praćenje i izveštavanje; poboljšani kapaciteti nacionalnih i lokalnih institucija za koordinaciju javnih politika; uvođenje inovativnih instrumenata za procenu uticaja javnih politika na socijalno isključene grupe; jak osećaj vlasništva nad procesom socijalnog uključivanja kod donosilaca odluka i šireg kruga zainteresovanih aktera; promovisanje inovacija u javnim politikama na lokalnom nivou. Trećom fazom programa **operativno upravlja Tim za socijalno uključivanje i smanjenje siromaštva** pri Kabinetu predsednice Vlade kao glavnog korisnika programa u Vladi Republike Srbije.

U realizaciji faze 3 Programa, Tim promoviše inovativne oblike dijaloga sa partnerima i korisnicima i tako povećava održivost reformi i željenih promena u društvu. Željene promene su grupisane i formulisane u **tri glavna ishoda** okrenuta ka nosiocima dužnosti, odnosno krajnjim korisnicima:

**Ishod 1:** Relevantne nacionalne i lokalne institucije delotvornije primenjuju odabrana načela dobrog upravljanja (sa akcentom na participaciji, jednakosti i nediskriminaciji) prilikom ostvarivanja prioriteta socijalnog uključivanja u skladu sa međunarodnim standardima, u oblastima javnih politika koje su povezane sa socijalnim uključivanjem (socijalna zaštita, obrazovanje, zdravlje, zapošljavanje i stanovanje).

**Ishod 2:** Institucije na lokalnom nivou u ciljanim opštinama bolje odgovaraju na potrebe siromašnih i socijalno isključenih građana, i

**Ishod 3:** Osobe u stanju socijalne isključenosti (žene, mladi, Romi/kinje, migranti i osobe sa invaliditetom, posebno u ruralnim i izuzetno siromašnim područjima) osnažene su kroz podršku okruženja da koriste kvalitetne, integrisane i inkluzivne usluge socijalne zaštite, obrazovanja, zapošljavanja, zdravstvene zaštite i stanovanja.

### Projektni zadatak i opis posla/očekivani rezultati

Projektni zadatak obuhvata:

* Podršku u pripremi ankete, opisa uzorka i plana sprovođenja ankete,
* Obezbeđivanje tehničkih preduslova za sprovođenje ankete na siguran način tj. u skladu sa preporučenim preventivnim zaštitnim merama i zakonsim odredbama o zaštiti podataka o ličnosti,
* Sprovođenje ankete, čuvanje svih materijala u vezi sa anketom i priprema izveštaja o sprovedenom anketiranju,
* Pripremu preporuka za mere u post-kriznom periodu koje će doprineti smanjenju ranjivosti izazvane epidemijom Korona virusa.

### Trajanje angažmana

Angažman će se sprovoditi u okviru projekta „Podrška unapređenju socijalnog uključivanja u Republici Srbiji”, faza 3, 7F-03916.03, koji se sprovodi do 31. decembra 2021. godine. Konsultant (pravno lice) koji ispuni kriterijume će biti angažovan u periodu od 18. maja do 30. juna 2020. godine.

**\*\*\***

Tim za socijalno uključivanje i smanjenje siromaštva poziva zainteresovane ponuđače da podnesu svoju izjavu o zainteresovanosti za pružanje navedenih usluga.

**Zainteresovani konsultant (ponuđača sa svojstvom pravnog lica ) treba da ispunjava sledeće uslove:**

* Iskustvo u direktnom radu sa pripadnicima/ama osetljivih grupa na lokalnom nivou,
* Iskustvo rada u oblastima diskriminacije, socijalnog uključivanja i unapređivanja položaja osetljivih grupa,
* Minimum 5 godina relevantnog radnog iskustva

**Predloženi članovi tima treba da ispunjavaju sledeće uslove:**

• Fakultetska diploma u relevantnoj oblasti,

• Minimum 5 godina relevantnog radnog iskustva,

• Odlične analitičke i komunikacione veštine.

**Izjava o zainteresovanosti treba da sadrži sledeće informacije:** 1) ) informacije o pravnom licu (ponuđaču sa svojstvom pravnog lica ) na srpskom jeziku (popuniti formular dat u Prilogu 1); 2) informacije o iskustvu u realizaciji sličnih aktivnosti iz kojih se mogu videti kvalifikacije i sposobnosti da sprovede projektni zadatak (na srpskom jeziku; popuniti formular dat u Prilogu 2), 3) biografije ključnog osoblja na engleskom jeziku. (Prilog 3).

# Izbor će se vršiti primenom metode: “Izbor na osnovu kvalifikacija konsultanata“, u skladu sa postupkom predviđenim Prilogom br. 3 iz Sporazuma između Vlade Švajcarske Konfederacije i Vlade Republike Srbije u vezi sa donacijom za projekte „Podrška unapređenju socijalnog uključivanja u Republici Srbiji”, faza 3, koji možete pogledati na <http://socijalnoukljucivanje.gov.rs/wp-content/uploads/2018/08/Prilog-broj-3.doc>.

Molimo da izjavu o zainteresovanosti dostavite elektronskom poštom na adresu slavica.denic@gov.rs najkasnije **do srede, 13. maja 2020. godine do 16 časova**.

**PRILOG 1**

**OBRAZAC IZJAVE O ZAINTERESOVANOSTI**

Izražavamo zainteresovanost za sprovođenje ankete o uticaju epidemije Korona virusa na položaj pripadnika/ca ranjivih grupa u Republici Srbiji i pripremu predloga mera za post-krizni period:

|  |  |
| --- | --- |
| **Naziv Aplikanta (pravnog lica)**  |  |
| **Adresa** |  |
| **Broj telefona** |  |
| **E-mail adresa** |  |
| **Kontakt osoba** |  |
| **Ime potpisnika ugovora (zakonski zastupnik organizacije)** |  |
| **PIB/MB**  |  |
| **Status (obveznik PDV-a ili ne)** |  |

Ovim potvrđujem da su ovde navedeni i priloženi podaci potpuni i tačni.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ovlašćeno lice organizacije

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis

\_\_\_\_\_\_\_\_\_\_\_\_\_\_\_\_\_\_\_\_\_

Datum

**PRILOG 2**

**Iskustvo u obavljanju sličnih zadataka**

|  |  |  |  |
| --- | --- | --- | --- |
| ***Period trajanja (od – do)*** | ***Lokacija*** | ***Organizacija i kontakt osoba*** ***(ime, prezime i email adresa)*** | ***Opis***  |
|  |  |  |  |
|  |  |  |  |
|  |  |  |  |

**PRILOG 3**

**BIOGRAFIJE ČLANOVA TIMA** (na engleskom jeziku)